b'\n_START_ARTICLE_\nNHL-kausi 2003\xe2\x80\x932004\n_START_SECTION_\nRunkosarja\n_START_PARAGRAPH_\nKausi 2003\xe2\x80\x932004 sai surkean alun, kun juuri ennen kauden alkua Atlanta Thrashersin pelaaja Dany Heatley ajoi kolarin. Kolarissa kuoli h\xc3\xa4nen joukkuetoverinsa Dan Snyder, my\xc3\xb6s Heatley itse sai vakavia vammoja._NEWLINE_Kauden suurimpia suosikkeja olivat Ottawa Senators id\xc3\xa4ss\xc3\xa4 ja Colorado Avalanche l\xc3\xa4nness\xc3\xa4. Varsinkin Avalanchelta odotettiin paljon. Joukkue oli t\xc3\xa4ynn\xc3\xa4 t\xc3\xa4htipelaajia ja viimeisemp\xc3\xa4n\xc3\xa4 hankintana oli Mighty Ducks of Anaheimissa tuhojansa tehnyt tutkapari Teemu Sel\xc3\xa4nne\xc2\xa0\xe2\x80\x93\xc2\xa0Paul Kariya. Kumpikin joukkue petti odotuksensa, joskin saavuttivat pudotuspelipaikat._NEWLINE_Suurin pettymys kuitenkin Anaheim, joka ei p\xc3\xa4\xc3\xa4ssyt edes pudotuspeleihin. Kaudella 2002\xe2\x80\x932003 finaalissa pelannut joukkue, joka oli viel\xc3\xa4 vahvistunut kahdella huippupelaajalla Sergei Fjodorovilla ja V\xc3\xa1clav Prospalilla, ei ollut edes l\xc3\xa4hell\xc3\xa4 pudotuspelipaikkaa. My\xc3\xb6s New York Rangers ja Washington Capitals pettiv\xc3\xa4t odotuksensa. Kauden j\xc3\xa4lkeen kumpikin n\xc3\xa4ist\xc3\xa4 joukkueista myiv\xc3\xa4t pois t\xc3\xa4rkeimpi\xc3\xa4 avainpelaajiaan ja l\xc3\xa4htiv\xc3\xa4t rakentamaan joukkuetta puhtaalta p\xc3\xb6yd\xc3\xa4lt\xc3\xa4._NEWLINE_Kauden yll\xc3\xa4tyksist\xc3\xa4 vastasivat Tampa Bay Lightning, San Jose Sharks, Calgary Flames ja Boston Bruins. Sharks, Lightning ja Bruins voittivat kaikki divisioonansa ja Flames katkaisi kahdeksan vuotta kest\xc3\xa4neen pudotuspelitt\xc3\xb6m\xc3\xa4n putkensa._NEWLINE_Nashville Predators p\xc3\xa4\xc3\xa4si ensimm\xc3\xa4ist\xc3\xa4 kertaa pudotuspeleihin t\xc3\xa4ll\xc3\xa4 kaudella.\n_START_SECTION_\nPudotuspelit\n_START_PARAGRAPH_\nKauden 2003\xe2\x80\x932004 pudotuspeleist\xc3\xa4 oli luvassa mielenkiintoiset. Jokaisella joukkueella oli omat heikkoutensa, joten pienemmillekin seuroille j\xc3\xa4i hyv\xc3\xa4t mahdollisuudet yll\xc3\xa4tyksiin. Ensimm\xc3\xa4isell\xc3\xa4 kierroksella ei tosin suurempia yll\xc3\xa4tyksi\xc3\xa4 n\xc3\xa4hty. Runkosarjassa heikommin menestynyt joukkue pystyi voittoon vain kahdessa otteluparissa. Montreal kaatoi Bostonin otteluvoitoin 4\xe2\x80\x933 ja Calgary voitti Vancouverin samoin numeroin._NEWLINE_Vastoin odotuksia seuraavallakaan kierroksella ei suurempia yll\xc3\xa4tyksi\xc3\xa4 n\xc3\xa4hty. J\xc3\xa4lleen runkosarjan paremmin pelanneet joukkueet jatkoivat, paitsi yhdess\xc3\xa4 otteluparissa. Calgary jatkoi voittokulkuaan pudottamalla Detroitin otteluvoitoin 4\xe2\x80\x932._NEWLINE_Konferenssifinaaleissa Tampa Bay kaatoi Philadelphian ja Flames kaatoi San Josen. N\xc3\xa4in ollen finaalissa kohtasivat lopulta yll\xc3\xa4tt\xc3\xa4v\xc3\xa4t joukkueet. Tampa Bay, vaikka voittikin divisioonansa, oli lopulta yll\xc3\xa4tt\xc3\xa4v\xc3\xa4 finalisti. Calgary taas oli ollut vasta kuudes l\xc3\xa4ntisess\xc3\xa4 konferenssissa, joten heid\xc3\xa4n p\xc3\xa4\xc3\xa4sy\xc3\xa4\xc3\xa4n finaaliin voitiin my\xc3\xb6s pit\xc3\xa4\xc3\xa4 yll\xc3\xa4tyksen\xc3\xa4._NEWLINE_Finaalisarja oli tiukka, mutta se k\xc3\xa4\xc3\xa4ntyi lopulta Tampa Bayn hyv\xc3\xa4ksi. Kausi oli kuitenkin l\xc3\xa4pimurto Calgaryn maalivahti Miikka Kiprusoffille, vaikka h\xc3\xa4nen joukkueensa h\xc3\xa4visikin finaalisarjan.'